CELEX: 32022D0119(02)
Language: hu
Date: 2021-12-20 00:00:00
Title: A Tanács határozata (2021. december 20) a Közösségi Növényfajta-hivatal fellebbezési tanácsa elnökhelyettesének kinevezéséről 2022/C 27/06

2022.1.19.   
               
               
                  HU
               
               
                  Az Európai Unió Hivatalos Lapja
               
               
                  C 27/16
               
            
         A TANÁCS HATÁROZATA
         (2021. december 20)
         a Közösségi Növényfajta-hivatal fellebbezési tanácsa elnökhelyettesének kinevezéséről
         (2022/C 27/06)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 47. cikke (1) bekezdésére,
         mivel:
         
                     (1)
                  
                  
                     A Tanács a 2016. június 16-i határozatával (2) megújította Sari Kaarina HAUKKA-nak, a Közösségi Növényfajta-hivatal (a továbbiakban: a hivatal) fellebbezési tanácsa elnökhelyettesének hivatali idejét.
                  
               
                     (2)
                  
                  
                     Sari Kaarina HAUKKA megújított hivatali ideje 2021. október 14-én lejárt.
                  
               
                     (3)
                  
                  
                     2021. október 13-án, a hivatal igazgatási tanácsa véleményének kikérését követően a Bizottság megküldte a Tanácsnak a hivatal fellebbezési tanácsa elnökhelyettesi pozíciójára jelölt személyek listájára vonatkozó javaslatát,
                  
               ELFOGADTA EZT A HATÁROZATOT:
         
            1. cikk
            
               (1)   A Tanács ötéves időtartamra kinevezi Marcus NAVIN-JONES-t a Közösségi Növényfajta-hivatal (a továbbiakban: a Hivatal) fellebbezési tanácsa elnökhelyettesének.
            
            
               (2)   Marcus NAVIN-JONES hivatali ideje a hivatalba lépésének napján kezdődik. A hivatalba lépés napját a Hivatal elnöke és igazgatási tanácsa közösen határozza meg.
            
         
         
            2. cikk
            A Hivatal igazgatási tanácsának elnöke felhatalmazást kap arra, hogy az 1. cikk végrehajtásához szükséges minden intézkedést meghozzon.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. december 20-án
            
               
                  a Tanács részéről
               
               
                  az elnök
               
               A. VIZJAK
            
         
         
            (1)  HL L 227., 1994.9.1., 1. o.
         
         
            (2)  A Tanács határozata (2016. június 16.) a Közösségi Növényfajta-hivatal fellebbezési tanácsa elnökhelyettese megbízatásának megújításáról (HL C 223., 2016.6.21., 5. o.).